338 t>! KADIC OTTOKÁR 



telén, hogy alluviális rétegben, valószínűleg másodlagos helyen feküdt. 

 A két utóbbi kőszerszámot az ártéren kívül ugyan, de olyan körülmé- 

 nyek között találták, hogy ezek korát geológiai alapokon utólag meg- 

 állapítani lehetetlen, alakilag azonban kétségkívül paleolitok. 



Kapcsolatban a miskolci sztratigrafiai viszonyoknak revideáJásával 

 a bükkvidéki barlangok is megvizsgáltattak. Ezek átkutatásával a m. kir. 

 Földtani Intézet igazgatósága engem, e sorok íróját bízta meg. Kutatá- 

 saimra elindulva, felkerestem Hermán Ottó urat, mint a barlangkutatások 

 indítóját, a kitől ezekre vonatkozólag tájékoztatásokat kaptam. Tájékoz- 

 tatásaiban Hermán Ottó a legnagyobb súlyt az alsohámori Szeletabar- 



langra fektette. 



Kutatásaimhoz hozzáfogva, első gondom az volt, hogy a Szinva 

 völgyében elterjedt barlangokat felkeressem és helyzetükről tudomást 

 szerezzek. Bejárva e völgy rendszeréhez tartozó mészkőterületet, a követ- 

 kező barlangokat látogattam meg: 



1 . a Forrásvölgyben : a Kecskelyuk és Büdöspesti barlangot, 



2. Alsóhámor határában : a Szeleta és Puskaporosi barlangot, 



3. a Szinva felső folyásában : a Kápolna, Szinvavölgyi és Nagy- 

 déli barlangot, 



4. a Garadna jobb partján: a Létrási, .Jávorhegyi, Bolharéti és 

 Lyukasgerinci barlangot, 



5. a Garadna bal partján: a Gálya, Csókási, Háromkúti, Sólyom- 

 kúti. Heteméri és Nyárújhegyi barlangot. 



E szerint mostanáig összesen 17 barlangot látogattam meg. Ezek 

 közül első sorban a Kecskelyuk, Büdöspesti, Szeleta, Puskaporosi, Gálya 

 és Háromkúti barlangot tartom alkalmasnak arra, hogy bennük paleon- 

 tológiái és prehistóriai kutatásokat végezzünk. 



Az 1906. évi október hó 18-tól november hó 28-ig tartó kuta- 

 tások alkalmával a Kecskelyuk, Büdöspesti és Szeleta barlangokban 

 végeztem próbaásatásokat. Az első barlangnak kutatását a diluviális 

 emberre vonatkozólag végkép befejeztem, az utóbbi két barlangnük vizs- 

 gálatát az előrehaladt őszi idő miatt legnagyobb sajnálatomra abba kel- 

 lett hagynom. 



Kutatásaimat úgy végeztem, hogy a nevezett barlangok előcsarno- 

 kában, közel a nyíláshoz gödröt vagy árkot ásattam. Az ásatás mindig 

 rétegek szerint történt. Minden réteg számot kapott és a benne talált 

 tárgyak ugyanazzal a számmal ellátott csomagba kerültek. 



A következőkben az átkutatott barlangok ismertetését adom. 



